গণপ্রজাতন্ত্রী বাংলাদেশ সরকার

জনপ্রশাসন মন্ত্রণালয়

বিসিএস প্রশাসন একাডেমি

শাহবাগ, ঢাকা

www.bcsadminacademy.gov.bd

**প্রেস রিলিজ**

ডেটলাইনঃ ঢাকা, ১ ফেব্রুয়ারি ২০১৮

**বিসিএস প্রশাসন একাডমিতে বুনিয়াদি প্রশিক্ষণের সমাপণী অনুষ্ঠিত**

১ ফেব্রুয়ারি বৃহস্পতিবার বিসিএস প্রশাসন একাডেমিতে এ৬৫তম বুনিয়াদি প্রশিক্ষণ কোর্সের সমাপনী অনুষ্ঠিত হয়েছে। জনপ্রশাসন মন্ত্রণালয়ের সিনিয়র সচিব ড. মোঃ মোজাম্মেল হক খান এ অনুষ্ঠানে প্রধান অতিথি হিসেবে উপস্থিত থেকে প্রশিক্ষণার্থীদের মাঝে সনদ বিতরণ করেছেন।

ছয় মাস মেয়াদী এ বুনিয়াদি প্রশিক্ষণ কোর্সে অংশগ্রহণ করেছেন বাংলাদেশ সিভিল সার্ভিসের তেরটি ক্যাডারের মোট ৪১ জন নবীন কর্মকর্তা। প্রধান অতিথির বক্তব্যে সিনিয়র সচিব ড. মোঃ মোজাম্মেল হক খান প্রশিক্ষণার্থীদেরকে তাদের লদ্ধ জ্ঞান ও দক্ষতা দিয়ে জনগণের জীবনমান উন্নয়নের জন্য কাজ করার আহ্বান জানান। ভিশন ২০২১ এবং ভিশন ২০৪১ অর্জনের লক্ষ্যে তিনি নবীন কর্মকর্তাদেরকে সততা ও দেশপ্রেমে উদ্ধুদ্ধ হওয়ার নির্দেশনা প্রদান করেন। এ অনুষ্ঠান শেষে সিনিয়র সচিব একাডেমির সংস্কারকৃত জিমনেশিয়াম এবং রিক্রিয়েশন রুম উদ্বোধন করেন। সমাপনী অনুষ্ঠানে সভাপতিত্ব করেছেন বিসিএস প্রশাসন একাডেমির রেক্টর ও সরকারের সচিব জনাব মোঃ আনোয়ারুল ইসলাম সিকদার, এনডিসি।